CELEX: 52020DP0020
Language: lt
Date: 1580342400000
Title: 2020 m. sausio 30 d. Europos Parlamento sprendimas dėl pasiūlymo dėl Bendros pertvarkymo valdybos nario skyrimo (N9-0005/2020[1] – C9-0009/2020 – 2020/0902(NLE))

2021 8 17   
            
            
               LT
            
            
               Europos Sąjungos oficialusis leidinys
            
            
               C 331/40
            
         
      P9_TA(2020)0020
      Bendros pertvarkymo valdybos nario skyrimas
      2020 m. sausio 30 d. Europos Parlamento sprendimas dėl pasiūlymo dėl Bendros pertvarkymo valdybos nario skyrimo (N9-0005/2020[1] – C9-0009/2020 – 2020/0902(NLE))
      (Pritarimas)
      (2021/C 331/05)
      
         Europos Parlamentas,
      
                  —
               
               
                  atsižvelgdamas į 2020 m. sausio 14 d. Komisijos pasiūlymą dėl Pedro Machado skyrimo Bendros pertvarkymo valdybos nariu (C9-0009/2020),
               
            
                  —
               
               
                  atsižvelgdamas į 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), 56 straipsnio 6 dalį,
               
            
                  —
               
               
                  atsižvelgdamas į savo 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes (2),
               
            
                  —
               
               
                  atsižvelgdamas į savo 2020 m. sausio 16 d. rezoliuciją dėl Ekonominės ir pinigų sąjungos institucijų ir įstaigų: interesų konfliktų, pasibaigus darbiniams santykiams viešajame sektoriuje, prevencija (3),
               
            
                  —
               
               
                  atsižvelgdamas į Darbo tvarkos taisyklių 131 straipsnį,
               
            
                  —
               
               
                  atsižvelgdamas į Ekonomikos ir pinigų politikos komiteto pranešimą (A9-0009/2020),
               
            
                  A.
               
               
                  kadangi Reglamento (ES) Nr. 806/2014 56 straipsnio 4 dalyje nustatyta, kad to reglamento 43 straipsnio 1 dalies b punkte nurodyti Bendros pertvarkymo valdybos nariai skiriami atsižvelgiant į nuopelnus, gebėjimus, bankų ir finansų reikalų išmanymą ir su finansų priežiūra, reguliavimu ir bankų pertvarkymu susijusią patirtį;
               
            
                  B.
               
               
                  kadangi Parlamentas apgailestauja dėl to, jog nepaisant pagal Reglamento (ES) Nr. 806/2014 56 straipsnio 4 dalį nustatytų įpareigojimų ir daugybės Parlamento raginimų laikytis lyčių pusiausvyros teikiant kandidatų sąrašą buvo pateiktos vien vyrų kandidatūros; kadangi Parlamentas apgailestauja, jog moterims bankininkystės ir finansinių paslaugų srityje ir toliau nepakankamai atstovaujama vykdomosiose pareigose, ir reikalauja, kad lyčių pusiausvyros būtų paisoma kito skyrimo metu; kadangi visos ES ir nacionalinės institucijos ir įstaigos turėtų įgyvendinti konkrečias priemones lyčių pusiausvyrai užtikrinti;
               
            
                  C.
               
               
                  kadangi pagal Reglamento (ES) Nr. 806/2014 56 straipsnio 6 dalį Komisija 2019 m. lapkričio 13 d. patvirtino galutinį kandidatų eiti to reglamento 43 straipsnio 1 dalies b punkte nurodytos Bendros pertvarkymo valdybos nario pareigas sąrašą;
               
            
                  D.
               
               
                  kadangi pagal Reglamento (ES) Nr. 806/2014 56 straipsnio 6 dalį Komisija galutinį sąrašą pateikė Parlamentui;
               
            
                  E.
               
               
                  kadangi 2020 m. sausio 14 d. Komisija priėmė pasiūlymą dėl Pedro Machado skyrimo Bendros pertvarkymo valdybos nariu ir šios valdybos pertvarkymo planavimo ir sprendimų skyriaus direktoriumi ir tą pasiūlymą perdavė Parlamentui;
               
            
                  F.
               
               
                  kadangi tada Parlamento Ekonomikos ir pinigų politikos komitetas ėmėsi tikrinti į Bendros pertvarkymo valdybos narius pasiūlyto kandidato duomenis, ypač atsižvelgdamas į Reglamento (ES) Nr. 806/2014 56 straipsnio 4 dalyje nustatytus reikalavimus;
               
            
                  G.
               
               
                  kadangi 2020 m. sausio 22 d. Ekonomikos ir pinigų politikos komitetas surengė klausymą su Pedro Machado, per kurį jis pasakė įžanginę kalbą ir atsakė į komiteto narių pateiktus klausimus;
               
            
               
                  1.
               
               
                  pritaria Pedro Machado skyrimui Bendros pertvarkymo valdybos nariu penkerių metų kadencijai;
               
            
               
                  2.
               
               
                  paveda Pirmininkui perduoti šį sprendimą Europos Vadovų Tarybai, Tarybai, Komisijai ir valstybių narių vyriausybėms.
               
            
         (1)  OL L 225, 2014 7 30, p. 1.
      
         (2)  Priimti tekstai, P8_TA(2019)0211.
      
         (3)  Priimti tekstai, P9_TA(2020)0017.